Гео Милев
Наша маца

chitanka.info

„Мацо, мацо, де така

ходиш с четири крака?“

— Ходя, ходя в тъмнина,

диря мишки за храна.

Гледам мишленце да хвана —

гладни рожби да нахраня.

„Мацо, мацо, зла си ти!

Слушай — по-добра бъди.“

— Не, аз мишките не жаля,

че те гризят кашкавала

и луканките, и хляба…

затуй котка в къщи трябва!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.